કોંગ્રેસના પ્રદેશ પ્રભારી અશોક ગેહલોત, પ્રદેશ પ્રમુખ ભરતસિંહ સોલંકી સહિતના પ્રદેશના નેતાઓની ઉપસ્થિતિમાં ગઇ કાલથી મહેસાણાના સેફ્રોની રિસોર્ટમાં ચિંતન શિબિર યોજાઇ રહી છે. આ શિબિર સતત ત્રણ દિવસ સુધી ચાલશે. એક પ્રકારે કોંગ્રેસના સ્થાનિક આગેવાનો માટે ચિંતન બેઠક બળાપો ઠાલવનારી બેઠક બની છે. ઉત્તર ગુજરાતના સ્થાનિક આગેવાનોએ ગઇ કાલે અલ્પેશ ઠાકોરને હાર માટે જવાબદાર ગણ્યા હતા. અમુક આગેવાનોએ હાર્દિક પટેલ સામે પણ બળાપો કાઢ્યો હતો.